ร้านนี้เปิดขายมาตั้งแต่รุ่นพ่อจนมาถึงรุ่นลูก เป็นร้านที่คนแถวนี้รู้จักกันดี 
- บะหมี่เป็ด เส้นบะหมีที่นี่จะนุ่มเหนียว เป็ดก็เปื่อยกำลังดี น้ำซุปอร่อย ไม่เค็มจนเกินไป ซดได้คล่องคอ
- บะหมี่แห้งหมูแดง หมูสับ บะหมี่แห้งที่นี่จะไม่แห้งสนิท แค่เป็นแบบน้ำขลุกขลิก ส่วนหมูสับจะทำมาเป็นแผ่น
- หมี่กรอบผัดไท เป็นเมนูที่แปลกดีครับไม่เคยกินเหมือนกัน ดูจากเครื่องที่ใส่นึกว่าเป็นผัดซีอิ้ว แต่กินแล้วเป็นผัดไท ใส่ถั่วมาเยอะดีครับ รสชาติค่อนข้างเข้มข้น แต่รสชาติจริง ๆ ไม่รู้ว่าเผ็ดขนาดไหน เพราะเจ้าถิ่นเค้าบอกว่าถ้าไม่กินเผ็ดให้สั่งว่าไม่เอาเผ็ด
- ราดหน้าหมู ตัวราดหน้ารสชาติผมว่าเฉย ๆ แต่ตัวเส้นนี่อร่อยดีครับ 

รวม ๆ ร้านนี้อร่อยดีครับ ราคาอาจจะสูงหน่อย แต่เทียบกับรสชาติถือว่าโอเคเลย วันนี้กินกัน 4 คน คนละ 2 จาน รวมราคาประมาณ 500 บาท